Phil Foden. Philip Walter Foden (, tugʻ. 2000-yil 28-mayda, Manchester, Angliya, Phil Foden nomi bilan mashhur ()) – ingliz futbolchisi, Angliya Premer-ligasining „Manchester City“ klubi va Angliya terma jamoasida yarim himoyachi sifatida oʻynaydi. Klub martabasi. Foden bolaligidan "Manchester City" ga muxlislik qilgan va 8 yoshida klub akademiyasiga yoziladi. 2017/18-yilgi mavsum boshlanishidan oldin u „Manchester City“ bilan AQShda mavsumoldi gastrol safarida boʻldi. Tur doirasida u asosiy tarkibdagi ilk oʻyinini „Manchester Yunayted“ga qarshi oʻtkazdi. Oʻyindan soʻng bosh murabbiy Pep Guardiola Foden haqida yuqori fikrlarni bildirdi: „Men uzoq vaqtdan beri bunday narsani koʻrmagandim. Uning oʻyini yangi bosqichga chiqdi“. 2017-yilning 21-noyabrida Foden 17 yoshida „Manchester City“ning asosiy tarkibida Yaya Toure oʻrniga „Feyenoord“ ga qarshi Chempionlar ligasi oʻyinida debyut qildi. 2017-yilning 16-dekabrida u Premer-ligadagi debyutini oʻtkazdi va „Tottenxem“ga qarshi oʻyinda Ilkay Gyundogan oʻrniga maydonga tushdi. Jamoa martabasi. 2015-yilning 29-oktabr kuni Philip 16 yoshgacha boʻlgan Angliya terma jamoasi safida gollandiyalik tengdoshlariga qarshi oʻyinda debyut qildi. 2016-yildan beri u 17 yoshgacha boʻlgan Angliya terma jamoasi aʼzosi. Huddi shu yilda terma jamoa tarkibida u Yevropa chempionatida (finalgacha yetib bordi) va jahon chempionatida ishtirok etdi. U oʻz jamoasiga jahon chempionatida gʻalaba qozonishda yordam berdi va „Oltin toʻp“ni qoʻlga kiritib, turnirning eng yaxshi futbolchisiga aylandi. 2017-yilda Philip har yili eng yaxshi yosh sportchiga beriladigan BBC mukofotini oldi. 2019-yilning yozida Philip Italiyada boʻlib oʻtgan 21 yoshgacha boʻlganlar oʻrtasidagi Yevropa chempionatida ishtirok etish uchun Angliyaning 21 yoshgacha boʻlgan terma jamoasiga taklif qilindi. Guruhdagi birinchi oʻyinda Fransiyaga qarshi oʻyinda 54-daqiqada gol urdi, ammo jamoasi 1:2 hisobida magʻlub boʻldi. 2020-yil 5-sentabrda u Angliya terma jamoasi safida Islandiyaga qarshi UEFA Millatlar ligasi oʻyinida debyut qildi. Shaxsiy hayoti. Foden Rebekka Kuk bilan munosabatda. Er-xotinning Ronni ismli oʻgʻli bor. U 2019-yil yanvarda tugʻilgan.